4. ΒΑΣΙΛΙΚΟΝ ΔΙΑΤΑΓΜΑ της 20 Αυγ. /8 Σεπτ. 1954 (ΦΕΚ Α΄ 213) Περί καθορισμού της καταβλητέας εις το Ε.Μ. Πολυτεχνείον αποζημιώσεως δια την εκτέλεσιν δοκιμασιών ή ερευνών εις το Εργαστήριον Ηλεκτρικών Μετρήσεων και Υψηλών Τάσεων του Ιδρύματος τούτου. Έχοντες υπ’ όψιν τας διατάξεις του άρθρ. 40 παρ. 3 του Νόμ. 1477/38, την υπ’ αριθ. 35/19.3.1954 πράξιν της Συγκλήτου του Ε.Μ. Πολυτεχνείου, ως και την υπ’ αριθ. 288/1954 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και της Εθνικής Παιδείας και Θρησκευμάτων Υπουργών, αποφασίζομεν και διατάσσομεν: Άρθρ.1.-Αι εν τω Εργαστηρίω Ηλεκτρικών Μετρήσεων και Υψηλών Τάσεων του Ε.Μ. Πολυτεχνείου εκτελούμεναι δοκιμασίαι, μετρήσεις και έρευναι, δια λογαριασμόν τρίτων, αφορώσι: 1.Τον έλεγχον ή έρευναν των ηλεκτρικών ιδιοτήτων των πάσης φύσεως ηλεκτρικών κατασκευών. 2.Τον έλεγχον ή έρευναν των ηλεκτρικών και μηχανικών ιδιοτήτων των αγωγών και των μονωτικών υλικών. Άρθρ.2.-1.Αι εν παρ. 1 και 2 του προηγουμένου άρθρου επιστημονικαί εργασίαι εκτελούνται κατόπιν υποβολής αιτήσεως των ενδιαφερομένων εις την Πρυτανείαν του Ε.Μ.Π. και καταβολής εις το Ταμείον αυτού των εν τω κατωτέρω άρθρ. 3 οριζομένων χρηματικών καταβολών. Σελ. 349 Εργαστήρια Εθνικού Μετσόβιου Πολυτεχνείου 31.Γ.η.4 Άρθρ.3.-Δια την εκτέλεσιν των κάτωθι οριζομένων δοκιμασιών και πειραματικών ερευνών καταβάλλονται εις το Ε.Μ. Πολυτεχνείον τα κάτωθι ποσά: Α)Έλεγχος ηλεκτρικών οργάνων χαμηλής τάσεως μετά δείκτου συνεχούς ή εναλλασσομένου ρεύματος δραχ. 200. Έλεγχος κατοπτρικού οργάνου δραχ. 250. Β)Έλεγχος Βαλτομέτρων υψηλής τάσεως δραχ. 250. Γ)Μέτρησις αντιστάσεων, χωρητικοτήτων, αυτεπαγωγών ή αλληλεπαγωγών δραχ. 200. Μέτρησις γωνίας απωλειών πυκνωτών χαμηλής τάσεως δραχ. 200. Δ)«Έλεγχος μονώσεως συρμάτων και καλωδίων χαμηλής τάσεως δραχ. 300». Ε)«Έλεγχος μονώσεως και προσδιορισμός γωνίας απωλειών αγωγών καλωδίων, πυκνωτών ή μονωτήρων διελεύσεως υψηλής τάσεως δραχ. 500». ΣΤ)«Προσδιορισμός της Ηλεκτρικής Αντοχής μονωτήρων υψηλής τάσεως υπό συνεχή ή εναλλασσομένην τάσιν 200. Υπό συνεχή ή εναλλασσομένην και κρουστικήν τάσιν δραχ. 300». Ζ)Προσδιορισμός της διηλεκτρικής αντοχής μονωτικού ελαίου ή υλικού εις υψηλήν τάσιν δραχ. 200. Έλεγχος επιφανειακής αγωγιμότητος στερεού υλικού δραχ. 400. Η)«Έλεγχος αλεξικεραύνου χαμηλής ή υψηλής τάσεως δραχ. 300». Θ)Δοκιμή μονώσεως και έλεγχος ισχύος και συμπεριφοράς πάσης συσκευής χαμηλής τάσεως δραχ. 300. Ι)«Έλεγχος ηλεκτρικής ισχύος λαμπτήρος δραχ. 100 Έλεγχος ηλεκτρικής και φωτεινής ισχύος λαμπτήρος δραχ. 150. Έλεγχος ηλεκτρικής ισχύος φωτεινής ισχύος διαρκείας ζωής λαμπτήρος δραχ. 300». ΙΑ)Έλεγχος σφαλμάτων μετασχηματιστού μετρήσεως δραχ. 500. ΙΒ)«Έλεγχος μετρητού ενεργείας συνεχούς ρεύματος δραχ. 300». ΙΓ)«Έλεγχος μετρητού ενεργείας εναλλασσομένου ρεύματος δραχ. 500». ΙΔ)Έλεγχος ανορθωτικών βαλβίδων υψηλής τάσεως δραχ. 500. ΙΕ)Έλεγχος μετασχηματιστού ηλεκτρικής μηχανής ή άλλης συσκευής ισχύος μεγαλυτέρας 1 ΚΥΛ υπό υψηλάς συνεχείς, εναλλασσομένας ή κρουστικάς τάσεις δραχ. 500. ΙΣΤ)«Έλεγχος των απωλειών σιδηρομαγνητικών ελασμάτων δια της συσκευής EPSTEIN δραχ. 400». Αι περιπτ. Δ΄, Ε΄, ΣΤ΄, Η΄, Ι΄, ΙΒ΄, ΙΓ΄, ετροποποιήθησαν ως άνω και η περίπτ. ΙΣΤ΄ προσετέθη δια του άρθρ. 1 Β.Δ. της 7 Οκτ. /17 Νοεμ. 1958. Σελ. 350 Άρθρ.4.-Εις περιπτώσεις ελέγχου οργάνου ή συσκευής μη προβλεπομένου υπό των ως άνω εδαφίων η Σύγκλητος του Ε.Μ. Πολυτεχνείου έχει το δικαίωμα, προτάσει του Διευθυντού του Εργαστηρίου Καθηγητού, να καθορίση το εις το Ίδρυμα καταβλητέον ποσόν. Τούτο εν ουδεμιά περιπτώσει δύναται να υπερβαίνη το δια τας ανωτέρω καταγραφομένας δοκιμάς μέγιστον καταβλητέον ποσόν, ήτοι δραχ. 600. Άρθρ.5.-Δια τας δια λογαριασμόν του Δημοσίου εκτελουμένας δοκιμάς ή μετρήσεις καταβάλλεται το ήμισυ των ως άνω ποσών. «Άρθρ.6.-Προκειμένου περί ταυτοχρόνου δοκιμής περισσοτέρων του ενός ομοειδών αντικειμένων του αυτού ενδιαφερομένου τα τέλη μειούνται κατά 10% δια το δεύτερον αντικείμενον, κατά 20% δια το τρίτον, κατά 30% δια το τέταρτον, κατά 40% δια το πέμπτον, κατά 50% δια το έκτον και κατά 60% δια το έβδομον, παραμένοντα μειωμένα κατά 60% δια τα πέραν του εβδόμου». Το άρθρ. 6 προσετέθη δια του άρθρ. 3 Β.Δ. της 7 Οκτ. /17 Νοεμ. 1958. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 31.Γ.η.4 Εργαστήρια Εθνικού Μετσόβιου Πολυτεχνείου

[Source: greek_legal_code_raptarchis | Tokens: 3937]